Taekwondo

Li Taekwondo ("tchimin do pî et do pougn"), c' est èn årt marciå ki provént del Corêye, eyet ki ravize ene miete li karaté djaponès. Come si no corêyin el mostere, i s' adjixh do s' siervi d' ses mwins eyet d' ses pîs miernous po-z ataker ene sakî ou s' disfinde, avou ses mwins, ses bresses oudonbén ses djambes, ca bén k' on-z eploye dipus ses djambes ki dins l' karaté.


Sacwants mwaisses volèt kel taekwondo rmonte a kéke 2000 ans. Po dire li vraiye, c' est seulmint gn a ene céncwantinne d' anêyes k' on pratike li taekwondo té k' on l' kinoxhe enute. Dispu les Djeus olimpikes di Seyoul (1988) eyet di Bårçulone (1992), li taekwondo esteut on spôrt olimpike di prezintåcion. Enute, c' e-st on spôrt olimpike di competicion.

Onk des egzercices les pus consecants, c' est do fé des pumses (kata el terminolodjeye do karaté). Les pumses sont-st ene shûte di mouvmints d' disfinse eyet d' atake: on fwait shonnance k’ on toursixh avou pluzieurs lûteus. On ls aprind par keur eyet les rfé et les rafé po-z amidrer si assene, esse pus ployant eyet pus roed, eyet mî mwaistri les diferins mouvmints.

 Hårdêyes difoûtrines 
 Fédéråcion Catalane di Taekwondo
 American Taekwondo Association (ATA)
 Taekwondo Canada 
 Federåcion di Taekwondo do Tchili (WTF)
 Federåcion di Taekwondo des Canareyes
 Sicole di Taekwondo di Mendoza (Årdjintene) (WTF)
 Naeki - Sicole di Taekwondo do Tchili (WTF) 
 WebTKD : Taekwondo - le portail francophone

Categoreye:Spôrts di toursixhaedje
Categoreye:Spôrts olimpikes